Soffía Auður Birgisdóttir og Ævar Kjartansson ræddu við Kristínu I. Pálsdóttur talskonu Rótarinnar í þætti sínum Samtal um femínisma , á Rás 1 á RÚV , sunnudaginn 27. október 2019 . Fyrri hluti þáttarins er helgaður Rannsóknastofnuní jafnréttisfræðum en á tuttugustu mínútu hefst umfjöllun um Rótina og konur með vímuefnavanda . Hræðsluáróðri eða óttaboðum er ætlað að hræða fólk til heilbrigðrar breytni ( t.d að hætta að reykja , nota ekki vímuefni , hætta hraðakstri , stunda meiri líkamsrækt ) . Oft er notað áhrifamikið og óþægilegt mynd - og tölfræðiefni sem vekur ótta og ónot . Dæmi um hræðsluáróður eru sviðsetningar á bílslysum , myndir af sjúkum lungum reykingamanna og þekkt auglýsing með mynd af spældu eggi og yfirskriftinni „ Þetta er heilinn í þér í vímu “ . ( more … ) „ Sjúkragögn frá SÁÁ sögð hafa farið á flakk “ var fyrirsögn fréttar sem birtist á Mbl.is hinn 23. júlí s.l. og eins og hún gefur til kynna fjallar fréttin um óvarlega og ólöglega meðferð sjúkragagna fólks sem þegið hefur meðferð á meðferðarstöð SÁÁ að Vík á Kjalarnesi . Í fréttinni er vitnað í Arnþór Jónsson , formann SÁÁ s.l. 6 ár , og Hjalta Björnsson , sem starfaði sem dagskrárstjóri hjá samtökunum í áratugi , þar sem þeir vísa ábyrgð á ferðalagi þessara viðkvæmu sjúkragagna hvor á annan . Það þarf hins vegar ekkert að rífast um það hver ber ábyrgð á þessum gögnum því að það er skilgreint í 12. gr. laga nr. 55 um sjúkraskrár frá árinu 2009 að ábyrgðaraðili sjúkraskráa er „ Heilbrigðisstofnun eða starfsstofa heilbrigðisstarfsmanna þar sem sjúkraskrár eru færðar “ og í reglugerð um sjúkraskrár segir : „ Ábyrgðaraðili sjúkraskráa hverrar stofnunar og starfsstofu heilbrigðisstarfsmanna skal sjá til þess að þar sé rekið öryggiskerfi sem tryggir vernd sjúkraskrárupplýsinga sem að lágmarki uppfylli fyrirmæli landlæknis um öryggi og gæði sjúkraskráa “ , því er ljóst að SÁÁ ber því ábyrgð á þessum gögnum og Embætti landlæknis „ skal hafa reglubundið eftirlit með því að heilbrigðisþjónusta sem veitt er hér á landi uppfylli faglegar kröfur og ákvæði heilbrigðislöggjafar á hverjum tíma . “ ( Ekki líta undan , bls. 177. ) Ein algengasta afleiðing kynferðisofbeldis er sjálfsásökun og breytir engu þó að skynsemin , annað fólk , og meira að segja öll rök , vitni um að sökin sé aldrei þess sem fyrir ofbeldinu verður . Sumir ofbeldismenn gefa fórnarlömbum sínum gjafir , peninga eða annað og mikil skömm hlýst af því að hafa þegið gjafir frá ofbeldismanninum . Fyrir stuttu var myndin „ Lof mér að falla “ eftir Baldvin Z frumsýnd en myndin fjallar um sorgleg örlög tveggja stúlkna sem ánetjast vímuefnum . Í umræðum um myndina er áberandi að bundnar eru miklar vonir við að hún verði til þess að fæla börn og ungmenni frá eiturlyfjaneyslu og hafi mikið forvarnargildi . Líklegt er að ungmenni sem horfa á myndina spegli sig ekki í persónum hennar , ekki einu sinni þó að þau séu að fikta við neyslu . Heimspekingurinn Kathryn Norlock setur fram femíníska kenningu um fyrirgefninguna í bókinni „ Forgiveness from a feminist perspective “ . Kyn er lykilhugtak þegar kemur að því að rýna í hugtakið „ fyrirgefning “ og Norlock færir fyrir því rök að það sé rík tilhneiging til að ætlast til fyrirgefningar af hendi kvenna , en mun síður karla , og að sáttfýsi og fúsleikinn til að fyrirgefa sé iðulega tengdur kvenleikanum . Sólveig Anna Bóasdóttir , prófessor í guðfræðilegri siðfræði , hefur einmitt skrifað áhugaverða grein , „ Að fyrirgefa ekki – gildi gremjunnar fyrir einstaklinga og samfélög “ , þar sem hún bendir annars vegar á að sumt sé einfaldlega ófyrirgefanlegt og að í kristninni sé það aðeins Guð sem geti mögulega fyrirgefið hið ófyrirgefanlega . Hin kristna sýn er sú að það sé bara sá sem valdið hefur sem getur fyrirgefið . Það samrýmist því hvorki kristinni siðfræði né femínískri sýn á fyrirgefninguna að látið sé í veðri vaka að þolendur kynferðisofbeldis skuldi gerendum fyrirgefningu , eða nokkuð annað . ( more … )